Diari Oficial de la Generalitat Valenciana


Sumari del DOGV 8184, del 05-12-2017 (2017/9943)

Informació pública de la proposta de retaxació de càrregues formulada per Llíria Actuaciones Integrales, SL, agent urbanitzador de la UE-B del sector SI-1-Carrasses, de sòl urbanitzable industrial.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9943


Data del document
:   02-11-2017

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * pla d'urbanisme

Informació pública de la proposta de retaxació de càrregues formulada per Llíria Actuaciones Integrales, SL, agent urbanitzador de la UE-B del sector SI-1-Carrasses, de sòl urbanitzable industrial. [2017/9943]  
Vista la sol·licitud de retaxació de càrregues presentada per l'agent urbanitzador de la UE-B sector SI-1-Carrasses, Llíria Actuaciones Integrales, SL, la Junta de Govern Local de l'Ajuntament de Llíria, en sessió ordinària celebrada el dia 27 de juliol de 2017, va adoptar els acords següents:  
  
Primer. Sotmetre a informació pública, per un termini de 15 dies hàbils, la proposta de retaxació de càrregues formulada per Llíria Actuaciones Integrales, SL, agent urbanitzador de la UE-B del sector SI-1-Carrasses, de sòl urbanitzable industrial, presentada el 13 de febrer de 2017.  
  
Segon. Sotmetre a informació pública per un termini d'un mes, els projectes següents:  
- Projecte de línia subterrània d'AT a 20kV HEPRZ1-400 de doble circuit amb origen en la nova STR Carrasses i fi en la CTR1 PAI Carrasses.  
- Projecte de línia mixta d'AT a 20kV 47-AL1/8-ST1A (LA-56) / HEPRZ1-240 amb origen en suport a instal·lar I-6861-62J en la LAAT 20 kV, circuit simple, LA-56 denominada L2-Casinos de la ST de Llíria fins a CTR1 Pol. Carrasses.  
- Projecte de subestació transformadora elèctrica de Carrasses (STR-Carrasses). (ATASCT/2012/62/46).  
- Projecte d'instal·lació elèctrica de LAT a 66 kV doble circuit, E/S STR Carrasses L/ Llíria-La Pea, (ATLINE/2012/103/46).  
- Projecte d'infraestructura exterior d'abastiment d'aigua potable a SI.1-fase 2: canalització des de pou de Sant Vicent fins al pol. industrial Carrasses.   
- Projecte d'infraestructura exterior d'abastiment d'aigua potable a SI.1-fase 3: depòsit en Corral de Mossén i conduccions fins al pou de Sant Vicent.  
  
Tercer. Sotmetre a informació pública per un termini d'un mes:  
- La pròrroga del programa d'actuació integrada per gestió indirecta de la UE-B, aprovat el 18 de maig de 2006, pel temps necessari per a executar en termini cada una de les obres de connexió exterior a què es referix la proposta de retaxació i els projectes tècnics abans mencionats.  
  
  
Projectes de connexió elèctrica exterior:  
Fase 1): 18 mesos comptats a partir de l'obtenció dels permisos.  
Fase 2): 30 mesos comptats a partir del pagament de la primera fita d'esta fase.  
Projectes de connexió exterior d'abastiment d'aigua potable:  
Fase 2): 5 mesos, segons el projecte.  
Fase 3): 8 mesos, segons el projecte.  
  
- La modificació de les condicions de connexió exterior d'aigua potable i alimentació elèctrica del sector previstes, per a la UE-B, en el programa d'actuació integrada aprovat el 18 de maig de 2006 i en el conveni urbanístic de data 11 d'agost 2006; i per a la UE-A, en el programa d'actuació integrada aprovat el 18 de maig de 2006 i en el conveni urbanístic de data 14 de març de 2007.  
  
Quart. Sotmetre a informació pública, per un termini d'un mes, la modificació del Pla director d'abastiment d'aigua potable aprovat per acord del Ple municipal de 4 de juny de 2002, incorporant com a condicions tècniques de l'abastiment exterior d'aigua potable del sector SI-1-Carrasses-1, de sòl urbanitzable industrial, les següents:  
  
1) La compra de la parcel·la de 7.210 m² per a depòsit regulador d'aigua (part de la parcel·la 73 del polígon 77 del Cadastre de rústica), d'acord amb l'acord de la Junta de Govern Local de data 25 de febrer de 2016, pel preu de 60.000,00 euros.  
2) La compra de la captació d'aigua núm. 2 (pou) i parcel·la on s'ubica (part de la parcel·la 99 del polígon 177 del Cadastre de rústica), destinada al dit abastiment, d'acord amb l'acord de la Junta de Govern Local de data 12 de maig de 2016, pel preu de 225.000,00 euros.  
  
3) La concessió a l'Ajuntament de Llíria de l'aprofitament d'aigües subterrànies amb un volum de 524.000  m³/any i destinació a ús industrial, per resolució de la presidenta de la Confederació Hidrogràfica del Xúquer dictada el 15 de setembre de 2016 (expedient núm. 3593/2010; 2010CP0135).  
4) El projecte de conducció d'aigua entre el pou Rambla i el sector SI-1-Carrasses, de sòl urbanitzable industrial, aprovat per la Junta de Govern Local el 27 de gener de 2010.  
5) El projecte d'infraestructura exterior d'abastiment d'aigua potable a SI.1-fase 2: canalització des de pou de Sant Vicent fins al pol. industrial Carrasses.  
6) El projecte d'infraestructura exterior d'abastiment d'aigua potable a SI.1-fase 3: depòsit en Corral de Mossén i conduccions fins al pou de Sant Vicent.  
  
La publicació en el DOGV de l'anunci determinarà l'inici del còmput dels terminis per a formular al·legacions a la proposta de retaxació.  
  
  
La documentació sotmesa a informació pública estarà disponible en el Departament d'Urbanisme de l'Ajuntament de Llíria (plaça Major, núm. 1, edifici Alts del Mercat, 2a planta), de dilluns a divendres, de 10.00 a 13.30 hores.  
Cosa que es fa pública perquè se'n prenga coneixement.  
  
Llíria, 2 de novembre de 2017.- La regidora delegada d'Ordenació i Gestió Urbanística: Consuelo Morató Moreno.